**Анастасија** — македонска музичка група. Анастасија е една од најуспешните музички групи во Македонија. Нивната музика претставува оригинален микс од византиски звуци, православна црковна музика и етно ритми. Тие користеле повеќе акустични инструменти, како: кавал, гајда, тапан, но и компјутери, семплери и синтисајзери.

Историја
--------

Групата „Анастасија" била основана во 1990 година од страна на Горан Трајкоски (поранешен член на Сарацени, Падот на Византија, Мизар и Апореа), Климе Ковачески (поранешен член на Падот на Византија и Апореа), Златко Ориѓански (поранешен член на „Лола В. Стаин") и Зоран Спасовски (поранешен член на „Мизар" и „Апореа").

Музиката на Анастасија претстаува спој на византиското минато, низ православната црковна музика, со големи примеси на етно ритам. Тие користеле акустични инструменти, како: кавал, гајда, тапан, но и модерна технологија, компјутери, семплови, синтисајзери и итн.

Анастасија направиле музички творби за театарски перформанси, филмови и ТВ програми.

Музиката за филмот „Пред Дождот" била објавена од „Полиграм Рекордс" и била распродадена во илјадници примероци низ целиот свет. Во 1996 година, „Анастасија" ја направиле музиката за театарскиот перформанс „*Баханалија*" кој се прикажувал низ цела Европа. Во 1997 година го издале синглот „Лице", по кој следувал и синглот „Гори", а потоа и албумот „*Мелургија*" кој претставува компилација на необјавените песни на групата. Потоа следувал албумот „*Ноктурнал*", снимен во скопското студио „Тра Ла Ла" а миксуван во атинското студио, со Коти К.

Членови
-------

* Златко Ориѓански, гитара, мандолина, кавал, придружен вокал
* Горан Трајкоски, водечки вокал, клавијатури, гајда, кавал
* Зоран Спасовски, тапани, ударни инструменти, клавијатури, придружен вокал

Албуми
------

* „На реките вавилонски"/„Премин", сингл, (*Дом*, Ниш, 1989)
* „Давидова харфа", песна на компилацискиот албум „Македонски документ", („ТРОТ", 1994)
* Пред дождот (англиски: *Before the Rain*), албум 1995
* „Лице" (англиски: *Face*) и „Гори" (англиски: *Burn*), ЦД-сингл, (*Third Ear Music*, 1997)
* „Мелургија" (англиски: *Melourgia*), албум, (*Libra Music*, 1997)
* „Ноктурнал", албум, (*Third Ear Music* за просторот на СФРЈ и *Libra Music* за остатокот од светот, 1998)

Наводи
------

1. ↑  Македонски документ / Macedonian Document step 1. ТРОТ, CD 001, 1994.

* Дискографија на „Анастасија" евидентирана од ВБУ Музички Регистар.

Извор
-----

* Македонски информациски филмски центар, Скопје, јануари 2007.[*мртва врска*]

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Анастасија  |
| --- |
|  |
| 
**Горан Трајкоски**
**Златко Ориѓански**
**Зоран Спасовски**
Дополнителен персонал
Сенко Велинов
Павел Ренџов
Владимир Каевски
 |
|  |
| Студио албуми | 
* *На реките вавилонски*
* *Пред дождот*
* *Мелургија*
* *Ноктурнал*

 |
|  |
| Албуми во живо | 
* *Live 1994-2001*

 |
|  |
| Синглови | 
* На реките вавилонски
* Лице
* Гори

 |
|  |
| Поврзано | 

|  |  |
| --- | --- |
| Групи | 
* Апокрифна реалност
* Апореа
* Lola V. Stein
* Падот на Византија
* Мизар

 |

 |

 |